Üldkohtu 21. detsembri 2021. aasta otsus – Bustos versus EUIPO – Bicicletas Monty (motwi)
(kohtuasi T-159/21)1
(Euroopa Liidu kaubamärk – Vastulausemenetlus – Euroopa Liidu kujutismärgi motwi taotlus – Varasem riigisisene sõnamärk MONTY – Suhteline keeldumispõhjus – Segiajamise tõenäosuse puudumine – Määruse (EL) 2017/1001 artikli 8 lõike 1 punkt b)
Kohtumenetluse keel: hispaania
Pooled
Hageja: Dante Ricardo Bustos (Wenling, Hiina) (esindaja: advokaat A. Lorente Berges)
Kostja: Euroopa Liidu Intellektuaalomandi Amet (EUIPO) (esindajad: R. Raponi ja J. Crespo Carrillo)
Teine pool EUIPO apellatsioonikoja menetluses: Bicicletas Monty, SA (Sant Feliú de Llobregat, Hispaania)
Ese
Hagi EUIPO viienda apellatsioonikoja 21. jaanuari 2021. aasta otsuse (asi R 289/2020-5) peale, mis käsitleb Bicicletas Monty ja D. R. Bustose vahelist vastulausemenetlust.
Resolutsioon
Tühistada Euroopa Liidu Intellektuaalomandi Ameti (EUIPO) viienda apellatsioonikoja 21. jaanuari 2021. aasta otsus (asi R 289/2020-5).
Jätta hagi ülejäänud osas rahuldamata.
Mõista kohtukulud välja EUIPO-lt.
____________
1 ELT C 182, 10.5.2021.